《姑射山诗题曾山人壁》
宋代·惟凤

东西望朔漠，姑射独崔嵬。
一片两片云，终南太华来。
根绕黄河曲，影落清渭隈。
深涧饮渴虹，邃河生秋雷。
古径穷难尽。晴岚拨不开。
海鸥飞上迟，边风劲触回。
傲隐非他古，依灵有奇才。
曾生心若何，猿声终夜哀。

作者简介：释惟凤，青城（今四川灌县）人（《清波杂志》卷一一）。号持正。九僧之一。有《风雅拾翠图》（《圣宋九僧诗·惟凤》条下），已佚。今录诗十五首。